******

**Hurtig tilslutning af Simatic controllere**

Phoenix Contact tilbyder nu specifikke frontadaptere i sit program af INTERFACE systemkabler til fejlfri tilslutning af komponenter til Simatic S7-1500 controlleren. Plug-and-play konceptet reducerer fortrådning til blot få trin.

Adapterne kan nemt monteres i de digitale eller analoge I/O kort og tilsluttes til Varioface interface moduler med forkonfektionerede systemkabler. Disse fås som passive komponenter med forskellige tilslutningsteknologier, incl. knivadskillelse. De aktive komponenter med relæer og optokoblere kobler belastninger på op til 250 V AC/10A og kan håndtere indkoblingsstrømme op til 130 A. Det gør dem særligt egnede til lamper og andre kapacitive belastninger.

Ved at anvende intelligente Varioface løsninger kan I/O signalerne fra S7-1500 controlleren nemt konverteres eller tilpasses, og samtidig spares plads. Takket være de gennemtestede komponenter forbindes controlleren og overførselsmodulerne hurtigt, sikkert og fejlfrit.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.